**Zestrea**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zestrea

...

Mândră fata-și poartă nurii

Pe lângă șoferii-n trafic,

Să-și procure de-ale gurii,

În stil cinematografic!

...

Merge-n colo, vine-ncoace,

Să-și prezinte marfa-ntreagă,

Și-n caz de cuiva i-o place,

Să-ndrăznească s-o aleagă!

...

Noroc că are experiență,

În treburi de-astea delicate,

Căci în domeniu, din păcate

Este-o mare concurență!

...

Și ca să pară de valoare,

Pe buze-și dă cu roșu-aprins,

Și se fâțâie-nadins

Printre Tir-uri, prin parcare!

...

Ea nu este de duzină,

O știu toți șoferii turci,

Când îi spun, nu vrei să urci,

Să vezi ce am în cabină?

...

Și uite-așa, din Tir în Tir,

Mândra fată-și poartă nurii

Dându-și farmecele bir,

Să-și procure de-ale gurii!

...

Și când anii-i dau în toamnă,

Se-ntoarce la ea în sat,

Să-și aleagă un bărbat,

Să fie domn, că și ea-i doamnă!

...

Aceasta-i numai o poveste,

Dar care poate fi reală,

Cum o sărmană domnișoară

Își poate face rost de zestre!